Don de Dieu Game Farm | LekkeSlaap
Vanaf R780 per nag (plek vir 3)
Don de Dieu Game Farm is 'n wildsplaas net buite die Dinokeng Natuurreservaat. Dis sowat 45 km vanaf Pretoria op die N1 in die rigting van Polokwane.
Die bekoorlike plaas bied verblyf in 2 selfsorg-eenhede langs die hoofhuis en in 'n aparte selfsorg-eenheid by die boma en swembad. Al 3 eenhede het hul eie ingange en bied slaapplek aan 3 tot 4 gaste. Die eenhede het elkeen 'n en suite-badkamer, lugversorging, 'n kombuisie met 'n yskassie, kookgerei, 'n 2-plaatstoof met 'n oondjie, wasbak en tee- en koffiemaakgeriewe.
Elke eenheid het handdoeke, seep, sjampoe en 'n haardroër. 'n Strykplank en strykyster is op versoek beskikbaar. Hondjies en gidshonde met goeie manier is op versoek welkom.
Die lapa het sitplek en 'n ingeboude braai. Die boma het plek vir 20 gaste en daar is ook 'n swembad, wild wat in die oop kamp langsaan wei en 'n lieflike bosveld-atmosfeer.
Die plaas is die tuiste van bokke soos blouwildebeeste, goue wildebeeste, koningblouwildebeeste, blesbokke, witblesbokke, impalas, swartimpalas, njalas en sebras. Daar is ook wildevarke.
Gaste kan die Dinokeng Natuurreservaat met 'n selfry-permit verken. Dis by die ingangshek beskikbaar. Daar is leeus, jagluiperds, luiperds, bruinhiënas, olifante, renosters, seekoeie en 'n groot verskeidenheid bokke. Daar is ook verskeie restaurante in die reservaat. Safari Mall is net 4 km vanaf Don de Dieu en daar is 'n algemene handelaar, drankwinkel, kuriowinkel, slaghuis, vulstasie en 'n eetplek.
Don de Dieu Guest Farm is 14 km vanaf Rust de Winter-dam, 3 km vanaf Camp Discovery en naby Mystic Monkey en Feathers Zoo.